ΕΔΕ - Ελληνική Διαβητολογική Εταιρεία

Webinar ΕΔΕ: "Μετά την αποτυχία της διαιτητικής αγωγής με δίαιτα άσκηση και μετφορμίνη ήρθε η ώρα για έναρξη με συνδυασμό DPP4 και μετφορμίνη;"
2021-12-01 14:00 - 15:00 (Europe/Athens)
Αγαπητοί συνάδελφοι,
Την Τετάρτη 1/12/2021, στις 14.00, πραγματοποιείται το webinar της Ελληνικής Διαβητολογικής Εταιρείας στο πλαίσιο των μετεκπαιδευτικών της μαθημάτων μέσω διαδικτύου.
Το θέμα του Webinar είναι: “Μετά την αποτυχία της διαιτητικής αγωγής με δίαιτα άσκηση και μετφορμίνη ήρθε η ώρα για έναρξη με συνδυασμό DPP4 και μετφορμίνη; α.) Ναι β.) Όχι“.
Οι εισηγητές που θα παρουσιάσουν το διαδικτυακό σεμινάριο είναι ο κ. Σ. Παππάς, Παθολόγος – Διαβητολόγος και ο κ. Α. Μελιδώνης, Παθολόγος – Διαβητολόγος, Συντονιστής Διευθυντής, Διαβητολογικό Καρδιομεταβολικό Κέντρο «METROPOLITAN HOSPITAL».
Μπορείτε να παρακολουθήσετε το βιντεοσκοπημένο webinar μέσω της διεύθυνσης:
https://youtu.be/NxgeT07tyKQ
Προσβλέποντας πάντα στην πολύτιμη ενεργό συμμετοχή σας.
Η Πρόεδρος της Ε.Δ.Ε.
Αναστασία Μαυρογιαννάκη
Ο Υπεύθυνος του Προγράμματος
Αντώνης Αλαβέρας

Συνέδριο Ψωρίασης | 27-28 Νοεμβρίου 2021 | Εθνικό Ίδρυμα Ερευνών
2021-11-27 - 2021-11-28
Η εγγραφή σε διαδικτυακή ή δια ζώσης συμμετοχή είναι δωρεάν, ενώ θα δοθεί πιστοποιητικό παρακολούθησης με 15 μόρια Συνεχιζόμενης Ιατρικής Εκπαίδευσης.
Όσα μέλη του ΕΚΟΜΕΝ ενδιαφέρονται για το Συνέδριο μπορούν να μάθουν παραπάνω πληροφορίες και να προχωρήσουν σε εγγραφή ακολουθώντας το παρακάτω link:
https://psoriasis.welcometravel.gr/

Αξιότιμοι συνάδελφοι,
Εκ μέρους της Οργανωτικής Επιτροπής, έχω την τιμή να σας προσκαλέσω στο Συνέδριο «Ψωρίαση και Δερματικά Νοσήματα: Εν μέσω πανδημίας ενώνουμε τις δυνάμεις μας», που θα διεξαχθεί στο Εθνικό Ίδρυμα Ερευνών, 27 – 28 Νοεμβρίου 2021, με δωρεάν συμμετοχή. Το συνέδριο γίνεται κάθε χρόνο με αφορμή την Παγκόσμια Ημέρα Ψωρίασης και έχει ως βασικό στόχο να καταρρίψει τις προκαταλήψεις που σχετίζονται με την ψωρίαση και να αναδείξει τη σημασία της έγκυρης διάγνωσης.
Στην εποχή των βιολογικών παραγόντων είναι πολύ σημαντική η σωστή διάγνωση για τη σωστή θεραπεία. Με βασικό μήνυμα το «Let’s Get United», το Συνέδριο αποσκοπεί να υπογραμμίσει τη σημασία των ειδικών επιστημόνων, σε συνεργασία πάντα με τα νεότερα φάρμακα που προσφέρει η βιοτεχνολογία, για την σύνθεση εξατομικευμένης θεραπευτικής αγωγής για έκαστο περιστατικό.
Ελπίζουμε ότι μαζί θα περάσουμε αλώβητοι μέσα από την πανδημία, ακολουθώντας πάντα πιστά όλα τα υγειονομικά πρωτόκολλα για να διατηρήσουμε στο έπακρο την υγεία των ασθενών μας, και μεταδίδοντας το θετικό μήνυμα ότι υπάρχει αποτελεσματική αντιμετώπιση της ψωρίασης.
Με τιμή,
Ευαγγελία Παπαδαυίδ
Καθηγήτρια Δερματολογίας Ε.Κ.Π.Α.
Πρόεδρος του Συνεδρίου

Webinar ΕΔΕ: "Η βασική ινσουλίνη ως θεραπευτική επιλογή στον Σακχαρώδη Διαβήτη τύπου 2"
2021-11-17 14:00 - 15:00
Αγαπητοί συνάδελφοι,
Την Τετάρτη 17/11/2021, στις 14.00, πραγματοποιείται το webinar της Ελληνικής Διαβητολογικής Εταιρείας στο πλαίσιο των μετεκπαιδευτικών της μαθημάτων μέσω διαδικτύου.
Το θέμα του Webinar είναι: “Η βασική ινσουλίνη ως θεραπευτική επιλογή στον Σακχαρώδη Διαβήτη τύπου 2. α.) Ναι β.) Όχι“.
Οι εισηγητές που θα παρουσιάσουν το διαδικτυακό σεμινάριο είναι ο κ. Γ. Δημητριάδης, Ομ. Καθηγητής Παθολογίας & Μεταβολικών Παθήσεων ΕΚΠΑ, και ο κ. Ι. Ιωαννίδης Ι., Παθολόγος με εξειδίκευση στον Διαβήτη, Διευθυντής Α’ Παθολογικής Κλινικής, Υπεύθυνος Διαβητολογικού Κέντρου, Κωνσταντοπούλειο ΓΝ Ν. Ιωνίας – Πατησίων.
Προκειμένου να το παρακολουθήσετε δωρεάν, μπορείτε να προεγγραφείτε μέσω της διεύθυνσης: https://youtu.be/v33Orp9UkOo
Προσβλέποντας πάντα στην πολύτιμη ενεργό συμμετοχή σας.
Η Πρόεδρος της Ε.Δ.Ε.
Αναστασία Μαυρογιαννάκη
Ο Υπεύθυνος του Προγράμματος
Αντώνης Αλαβέρας

Webinar ΕΔΕ "Διαβητικός ασθενής με χρόνια αποφρακτική πνευμονοπάθεια"
2021-11-03 14:00 - 15:00
Τετάρτη 3/11/2021, 14:00
ΘΕΜΑ:
“Διαβητικός ασθενής με χρόνια αποφρακτική πνευμονοπάθεια”
Οι εισηγητές που θα παρουσιάσουν το διαδικτυακό σεμινάριο είναι ο κ. Σ. Παππάς, Παθολόγος – Διαβητολόγος και ο κ. Α. Αλαβέρας, Παθολόγος – Διαβητολόγος, τ. Διευθυντής Α’ Παθολογικής Κλινικής, Ε.Ε.Σ Κοργιαλένειο Μπενάκειο.
ΠΜπορείτε να παρακολουθήσετε το βιντεοσκοπημένο webinar μέσω της διεύθυνσης: https://youtu.be/MJFlCzaeRgo
Προσβλέποντας πάντα στην πολύτιμη ενεργό συμμετοχή σας.

Η Πρόεδρος της Ε.Δ.Ε.
Αναστασία Μαυρογιαννάκη
Ο Υπεύθυνος του Προγράμματος
Αντώνης Αλαβέρας

Επιστημονική διαδικτυακή εκδήλωση: "Εξελίξεις στο Σακχαρώδη Διαβήτη: Εφαρμογές για την Πρωτοβάθμια Φροντίδα Υγείας και για τους ειδικούς"
2021-10-30
ΕΠΙΣΤΗΜΟΝΙΚΗ ΔΙΑΔΙΚΤΥΑΚΗ ΕΚΔΗΛΩΣΗ/Web Scientific Event
“Εξελίξεις στο Σακχαρώδη Διαβήτη: Εφαρμογές για την Πρωτοβάθμια Φροντίδα Υγείας και για τους ειδικούς”
Σάββατο 30 Οκτωβρίου 2021
Δείτε εδώ το Επιστημονικό Πρόγραμμα

Επιστημονική Εκδήλωση ΕΔΕ "Εξελίξεις στον ΣΔ", Αλεξανδρούπολη, 30/10/2021
2021-10-30
Επιστημονική Εκδήλωση: «Εξελίξεις στον Σακχαρώδη Διαβήτη: Εφαρμογές για την Πρωτοβάθμια Φροντίδα Υγείας και για τους Ειδικούς»
Διαβητολογικό Κέντρο Β’ Παθολογικής Κλινικής ΔΠΘ.

5ο Πανελλήνιο Συνέδριο Επισκεπτών Υγείας
2021-10-22 - 2021-10-24
Το 5o Πανελλήνιο Συνέδριο Ε.Ε.Υ. θα λάβει χώρα 22-24 ΟΚΤ 2021 υπό την αιγίδα του Ι.Σ.Α., της Ελληνικής Αντικαρκινικής Εταιρείας, της Ανοσολογικής Εταιρείας, της Ελληνικής Γεροντολογικής και Γηριατρικής Εταιρείας καθώς και της Ελληνικής Ιατρικής Εταιρείας Παχυσαρκίας.
Σας περιμένουμε να ανταλλάξουμε τις επιστημονικές μας απόψεις για την αποτύπωση της πανδημίας καθώς και το παρόν και το μέλλον της κοινοτικής και δημόσιας υγείας.
Επισκεφθείτε το site του συνεδρίου

Εκπαιδευτικό Σεμινάριο ΕΔΕ (Ηράκλειο, 22-23/10/2021): "Σακχαρώδης Διαβήτης: Από τη θεωρητική γνώση στην κλινική εφαρμογή των σύγχρονων Κατευθυντήριων Οδηγιών"
2021-10-22 - 2021-10-23
Εκπαιδευτικό Σεμινάριο ΕΔΕ (): “Σακχαρώδης Διαβήτης: Από τη θεωρητική γνώση στην κλινική εφαρμογή των σύγχρονων Κατευθυντήριων Οδηγιών”.
Δείτε εδώ το Επιστημονικό Πρόγραμμα.
Ηράκλειο, 22-23 Οκτωβρίου 2021, Ξενοδοχείο “Aquila Atlantis” – Δωρεάν Συμμετοχή

11ο Συνέδριο Ενδοκρινολογίας και Μεταβολισμού (διαδικτυακά)
2021-10-15 - 2021-10-17
Επικαιροποίηση της γνώσης και της αντιμετώπισης νοσημάτων της Ενδοκρινολογίας και του Μεταβολισμού. Παρέμβαση της Πανδημίας Covid-19
Ελληνικό Κέντρο Εκπαίδευσης Επαγγελματιών Υγείας
Διαδικτυακή Επιστημονική Εκδήλωση
15/10/2021 – 17/10/2021
Φόρμα Εγγραφής
Επιστημονικό Πρόγραμμα

6η Ημερίδα Διατροφής
2021-10-09
Διατροφικές Παρεμβάσεις στην Πρόληψη και Αντιμετώπιση των Καρδιομεταβολικών Παραγόντων Κινδύνου
Η 6η Ημερίδα Διατροφής της εταιρείας ΕΜΠΑΚΑΝ θα πραγματοποιηθεί στις 9 Οκτωβρίου στο Αμφιθέατρο του Λαϊκού Νοσοκομείου με θεματολογία που σχετίζεται με τη διατροφή στα μεταβολικά νοσήματα, αλλά και την άσκηση, την ψυχολογία και την τεχνολογία των τροφίμων.
Οι Ημερίδες Διατροφής τα προηγούμενα χρόνια αποτέλεσαν μία ευκαιρία για συνάντηση και ανταλλαγή απόψεων πάνω σε θέματα διατροφής και καρδιαγγειακού κινδύνου, για πάνω από 250 άτομα κάθε χρόνο, με ένα πολύ ζωντανό και διαδραστικό τρόπο που κάθε χρόνο συμβάλει στη μεγάλη τους επιτυχία και αποδοχή από τους συμμετέχοντες.
Η Ημερίδα θα πραγματοποιηθεί ΥΒΡΙΔΙΚΑ, με τη φυσική και ενεργή συμμετοχή των συνέδρων αλλά και την ταυτόχρονη παρακολούθησή του από Επαγγελματίες Υγείας μέσω Διαδικτύου, σε εναρμόνιση με το εξαγγελθέν Υγειονομικό Πρωτόκολλο.
Δείτε εδώ το Επιστημονικό Πρόγραμμα της Ημερίδας.
Δηλώστε τη συμμετοχή σας συμπληρώνοντας τα στοιχεία σας στην online φόρμα συμμετοχής.
Σε περίπτωση που για επιδημιολογικούς λόγους επιβληθεί από την Πολιτεία απαγόρευση συνεδρίων με φυσική παρουσία, η Ημερίδα θα πραγματοποιηθεί καθ΄ ολοκληρίαν διαδικτυακά.

Ο Πρόεδρος της Οργανωτικής Επιτροπής
Χάρης Δημοσθενόπουλος

Εκπαιδευτικό Σεμινάριο ΕΔΕ (Τρίκαλα, 8-9/10/2021): "Σακχαρώδης Διαβήτης: Από τη θεωρητική γνώση στην κλινική εφαρμογή των σύγχρονων Κατευθυντήριων Οδηγιών"
2021-10-08 - 2021-10-09
Εκπαιδευτικό Σεμινάριο ΕΔΕ: “Σακχαρώδης Διαβήτης: Από τη θεωρητική γνώση στην κλινική εφαρμογή των σύγχρονων Κατευθυντήριων Οδηγιών”.
Δείτε εδώ το Επιστημονικό Πρόγραμμα
Τρίκαλα, 8-9 Οκτωβρίου 2021, Ξενοδοχείο “Aeton Melathron” – Δωρεάν Συμμετοχή

DNSG 2021 – 38ο Διεθνές Συμπόσιο για τον Διαβήτη και τη Διατροφή», 21-24/06/2021 (web event)
2021-06-21 - 2021-06-24
Στις 21-24 Ιουνίου 2021 θα πραγματοποιηθεί το DNSG 2021 – 38ο Διεθνές Συμπόσιο για τον Διαβήτη και τη Διατροφή, διαδικτυακά φέτος λόγω της πανδημίας Covid-19.
Το συμπόσιο αποτελεί την ετήσια συνάντηση της ομάδας μελέτης για τον διαβήτη και τη διατροφή (DNSG) της Ευρωπαϊκής Ένωσης για τη μελέτη του διαβήτη (EASD), η οποία διοργανώνει κάθε χρόνο αυτό το συνέδριο για να παρουσιάσει τις τελευταίες εξελίξεις στη επιστημονική έρευνα στον τομέα των τροφίμων, της διατροφής και του διαβήτη.
Το σύνθημα του επιστημονικού προγράμματος του 2021 είναι: «Νέες προσεγγίσεις στη διατροφή και στο διαβήτη: 2021 και μετά». Το Συμπόσιο κάθε χρόνο συγκεντρώνει γιατρούς, διαιτολόγους, ερευνητές και εκπροσώπους της βιομηχανίας σε ένα επιστημονικό πρόγραμμα που περιλαμβάνει συνεδριάσεις, debates, διαλέξεις και προφορικές ανακοινώσεις και πόστερ με τη συμμετοχή νέων ερευνητών.
Είναι μία μοναδική ευκαιρία να παρακολουθήσετε το φετινό συμπόσιο από το σπίτι σας και να ενημερωθείτε για τις πιο τελευταίες εξελίξεις στο χώρο της διατροφής του διαβήτη από τους πιο διακεκριμένους επιστήμονες του χώρου.
Επίσημη σελίδα του συνεδρίου: https://dnsg2021.com/
Επισημαίνεται ότι το επόμενο συμπόσιο DNSG2022 θα πραγματοποιηθεί στην Αθήνα.

19ο Πανελλήνιο Διαβητολογικό Συνέδριο
2021-06-02 - 2021-06-05
2-5 Ιουνίου 2021, Ξενοδοχείο HILTON Athens.
Website συνεδρίου: https://www.19synedrioede2021.gr

Αξιότιμες κυρίες, Αξιότιμοι κύριοι,
Η Ελληνική Διαβητολογική Εταιρεία οργανώνει και με χαρά σας προσκαλεί στο 19ο ΠΑΝΕΛΛΗΝΙΟ ΔΙΑΒΗΤΟΛΟΓΙΚΟ ΣΥΝΕΔΡΙΟ το οποίο θα διεξαχθεί στο Ξενοδοχείο HILTON της Αθήνας από Τετάρτη 2 έως και Σάββατο 5 Ιουνίου 2021.
Το Συνέδριο θα διεξαχθεί με υβριδικό τρόπο (φυσική παρουσία & διαδικτυακή παρακολούθηση) σε πλήρη εναρμόνιση με τις Υπουργικές Αποφάσεις και τα ισχύοντα Υγειονομικά Πρωτόκολλα για τη διεξαγωγή συνεδρίων.
Σας ευχαριστούμε θερμά εκ των προτέρων για τη συμβολή σας στην επιτυχία του 19ου ΠΑΝΕΛΛΗΝΙΟΥ ΔΙΑΒΗΤΟΛΟΓΙΚΟΥ ΣΥΝΕΔΡΙΟΥ !
Για περισσότερες πληροφορίες όσον αφορά τις Οδηγίες συγγραφής και υποβολής Περιλήψεων εργασιών παρακαλούμε πατήστε εδώ.
Πληροφορίες Εγγραφής εδώ.
Εκ της Γραμματείας του Συνεδρίου

15ο Πανελλήνιο Ιατρικό Συνέδριο Παχυσαρκίας
2021-05-13 - 2021-05-15
H Ελληνική Ιατρική Εταιρεία Παχυσαρκίας (Ε.Ι.Ε.Π.) διοργανώνει το 15ο Πανελλήνιο Ιατρικό Συνέδριο Παχυσαρκίας που θα λάβει χώρα διαδικτυακά στις 13-15 Μαΐου 2021.
Παρακαλούμε όπως επισκεφθείτε την επίσημη ιστοσελίδα του Συνεδρίου www.eiepcongress2021.gr, μέσω της οποίας θα ενημερώνεστε για το Επιστημονικό Πρόγραμμα και για οποιαδήποτε άλλη πληροφορία χρειαστείτε.

DIP 2021 Collaboration: 11th International DIP Symposium on Diabetes, Hypertension, Metabolic Syndrome & Pregnancy
2021-04-21 - 2021-04-24
For further information, please visit our website: http://dip.comtecmed.com/

27o Επιστημονικό Συνέδριο Φοιτητών Ιατρικής Ελλάδας & 15ο Διεθνές Forum Φοιτητών Ιατρικής και Νέων Ιατρών
2021-04-16 - 2021-04-18
ΕΠΙΣΤΗΜΟΝΙΚΗ ΕΤΑΙΡΕΙΑ ΦΟΙΤΗΤΩΝ
ΙΑΤΡΙΚΗΣ ΕΛΛΑΔΑΣ (ΕΕΦΙΕ)
27o Επιστημονικό Συνέδριο Φοιτητών Ιατρικής Ελλάδας
&
15ο Διεθνές Forum Φοιτητών Ιατρικής και Νέων Ιατρών
SAVE THE DATE: 16 – 18 Απριλίου
Epirus Palace Hotel, Ιωάννινα

Αν θες και εσύ να συμμετέχεις στη διοργάνωση της χρονιάς κάνε την εγγραφή ΕΔΩ
(Εγγραφές Early Bird έως 17/01/2021)
Υπόβαλε την εργασία σου ΕΔΩ
(Οι δηλώσεις θα παραμείνουν ανοιχτές έως και 14/02/2021)
Όλες οι νέες πληροφορίες, είναι αναρτημένες στην ιστοσελίδα του Συνεδρίου και είναι διαθέσιμες ΕΔΩ

1ο Κλινικό Φροντιστήριο Νοσηλευτικής στον Σακχαρώδη Διαβήτη
2021-04-09 - 2021-04-10
9-10 Απριλίου 2021
Διαβάστε το Επιστημονικό Πρόγραμμα εδώ.
Φόρμα Εγγραφής

Webinar: Κατάθλιψη & Επαγγελματική Εξουθένωση των Επαγγελματιών Υγείας εξαιτίας της Covid-19
2021-02-19 18:00 - 19:30
H Α’ Ψυχιατρική Κλινική της Ιατρικής Σχολής του Ε.Κ.Π.Α. καλεί τους επαγγελματίες υγείας σε διαδικτυακό σεμινάριο με τίτλο

Κατάθλιψη & Επαγγελματική Εξουθένωση των Επαγγελματιών Υγείας εξαιτίας της Covid-19
Παρασκευή, 19 Φεβρουαρίου, ώρα 18:00-19:30

Πρόγραμμα

Εισαγωγή
Μαρίνα Οικονόμου
Καθηγήτρια Ψυχιατρικής, Α’ Ψυχιατρική Κλινική Ε.Κ.Π.Α.

Η κρυφή κρίση των επαγγελματιών υγείας: Κατάθλιψη και επαγγελματική εξουθένωση εν μέσω Covid-19
Αλεξάνδρα Πάλλη
Δρ. Κλινικής Ψυχολογίας – συνεργάτης Α’ Ψυχιατρικής Κλινικής Ε.Κ.Π.Α. – Ε.Π.Ι.Ψ.Υ.

Συντονισμός
Μίνα Μαρούγκα
Msc in Counseling Psychology& Psychotherapy – συνεργάτης A’ Ψυχιατρικής Κλινικής ΕΚΠΑ

Θα δοθεί πιστοποιητικό παρακολούθησης σε όσους συμμετέχοντες το επιθυμούν.
Ελεύθερη παρακολούθηση (χωρίς προεγγραφή):
Σύνδεσμος webex https://uoa.webex.com/uoa/j.php?MTID=m10d244b84105b09c6e471a4017f1a067

To webinar υλοποιείται στο πλαίσιο ευρύτερου προγράμματος που χρηματοδοτεί η Περιφέρεια Αττικής,
με τίτλο «Προαγωγή Ψυχικής Υγείας σε Ευπαθείς Πληθυσμούς».

Διαδικτυακό σεμινάριο (Webinar) με τίτλο: "Ψυχοεκπαίδευση, Covid-19 και Χρόνια Νόσος: Ο Διαβήτης Σήμερα", 6/2/2021, 11:30 - 13:00
2021-02-06 11:30 - 13:00
H Α’ Ψυχιατρική Κλινική της Ιατρικής Σχολής του Ε.Κ.Π.Α. καλεί ασθενείς με διαβήτη, φροντιστές και ιατρικό/νοσηλευτικό προσωπικό, σε διαδικτυακό σεμινάριο με τίτλο:
Ψυχοεκπαίδευση, Covid-19 και Χρόνια Νόσος: Ο Διαβήτης Σήμερα

Σάββατο, 6 Φεβρουαρίου, 11:30-13:00

Πρόγραμμα

Εισαγωγή – Χαιρετισμοί
Μαρίνα Οικονόμου
Καθηγήτρια Ψυχιατρικής Α΄ Ψυχιατρική Κλινική ΕΚΠΑ- Αιγινήτειο Νοσοκομείο
Γεώργιος Δημητριάδης
Ομότιμος Καθηγητής Παθολογίας & Μεταβολικών Παθήσεων ΕΚΠΑ,
Πρόεδρος Ελληνικής Διαβητολογικής Εταιρείας (ΕΔΕ)

Σακχαρώδης Διαβήτης: Τύποι και Θεραπείες
Αθανάσιος Ράπτης
Αναπληρωτής Καθηγητής Παθολογίας Σακχαρώδους Διαβήτη, Προπαιδευτικής Παθολογικής Κλινικής & Μονάδας Έρευνας ΕΚΠΑ/ Π.Γ.Ν. «Αττικόν»

Σακχαρώδης Διαβήτης και Ψυχική Υγεία
Δρ. Κωνσταντίνος Κοντοάγγελος
Α’ Ψυχιατρική Κλινική Πανεπιστημίου Αθηνών, Αιγινήτειο Νοσοκομείο,
Ερευνητικό Πανεπιστημιακό Ινστιτούτο Ψυχικής Υγιεινής και Ιατρικής Ακριβείας «Κώστας Στεφανής»

Συντονισμός συζήτησης
Μίνα Μαρούγκα
Msc Συμβουλευτικής Ψυχολογίας και Ψυχοθεραπείας,
συνεργάτης Α’ Ψυχιατρικής Κλινικής Παν/μιου Αθηνών, Αιγινήτειο Νοσοκομείο

Θα δοθεί πιστοποιητικό παρακολούθησης σε όσους συμμετέχοντες το επιθυμούν.
Ελεύθερη παρακολούθηση (χωρίς προεγγραφή):
Σύνδεσμος zoom https://zoom.us/j/96845055745?pwd=[REDACTED]

Meeting ID: 968 4505 5745
Passcode: [REDACTED]
To webinar υλοποιείται στο πλαίσιο ευρύτερου προγράμματος που χρηματοδοτεί η Περιφέρεια Αττικής, με τίτλο «Προαγωγή Ψυχικής Υγείας σε Ευπαθείς Πληθυσμούς».

11ο Κλινικό Φροντιστήριο Σακχαρώδους Διαβήτη
2021-01-29 - 2021-01-30
11ο Κλινικό Φροντιστήριο Σακχαρώδους Διαβήτη, 29 & 30/1/2021
Διαδικτυακή Εκδήλωση
Διαβάστε εδώ το τελικό Επιστημονικό Πρόγραμμα

Ημερίδες Μεταβολισμού (25η Χρονιά): 17-19 Δεκεμβρίου 2020
2020-12-17 - 2020-12-19
Ημερίδες Μεταβολισμού (25η Χρονιά) – Από την τεκμηριωμένη γνώση στην ορθή κλινική πράξη

Προκαταρκτικό Επιστημονικό Πρόγραμμα

9ο ΑΚΡΟΠΟΛΙΣ 2020
2020-12-12
Ετήσια συνάντηση ειδικών σε θέματα καρδιομεταβολικού κινδύνου: αμφιλεγόμενα θέματα αιχμής
ΔΙΑΔΙΚΤΥΑΚΗ ΠΑΡΑΚΟΛΟΥΘΗΣΗ
12 Δεκεμβρίου 2020
Δείτε εδώ το Προκαταρκτικό Επιστημονικό Πρόγραμμα
Συμπληρώστε τα στοιχεία σας στην Online Φόρμα Συμμετοχής

27ο Πανελλήνιο Συνέδριο Ρευματολογίας (10-13 Δεκεμβρίου 2020)
2020-12-10 - 2020-12-13
Aγαπητές και αγαπητοί συνάδελφοι και συνεργάτες,
Η Ελληνική Ρευματολογική Εταιρεία και Επαγγελματική Ένωση Ρευματολόγων Ελλάδος (ΕΡΕ-ΕΠΕΡΕ) διοργανώνει το 27ο Πανελλήνιο Συνέδριο Ρευματολογίας από 10-13 Δεκεμβρίου 2020.
Οι καταιγιστικές αλλαγές που επέφερε στην καθημερινότητά μας η πανδημία COVID-19 έχει επηρεάσει όπως ήταν αναμενόμενο και την διεξαγωγή των Συνεδρίων.
Με βάση τα τελευταία δεδομένα, ομόφωνα το ΔΣ της ΕΡΕ-ΕΠΕΡΕ αποφάσισε το φετινό Συνέδριο να γίνει εξ ολοκλήρου διαδικτυακά έτσι ώστε πρωτίστως να διασφαλιστεί η υγεία όλων των συμμετεχόντων στο Συνέδριο και παράλληλα να συνεχιστεί μια επιτυχημένη μακροχρόνια εκπαιδευτική παράδοση της ΕΡΕ-ΕΠΕΡΕ.
Η διοργάνωση του φετινού Συνεδρίου συμπίπτει με τα 60 χρόνια από την ίδρυση της το 1960 με το όνομα «Ελληνική Εταιρεία Ρευματολογίας και Υδροθεραπείας», που αργότερα μετονομάστηκε σε «Ελληνική Ρευματολογική Εταιρεία (ΕΡΕ)» (1970) και το 2012 σε «Ελληνική Ρευματολογική Εταιρεία και Επαγγελματική Ένωση Ρευματολόγων Ελλάδος (ΕΡΕ-ΕΠΕΡΕ)».
Το Πρόγραμμα του φετινού Συνεδρίου περιλαμβάνει την Ειδική Προσυνεδριακή Εκδήλωση με την συμμετοχή όλων των εμπλεκόμενων φορέων για τις Ρευματικές Παθήσεις (4ο Forum των Stakeholders), Συναντήσεις με τον Ειδικό (Meet the Expert), Στρογγυλά Τραπέζια, Ειδικές Διαλέξεις, Κλινικά Φροντιστήρια καθώς και Δορυφορικά Συμπόσια και Διαλέξεις. Στόχος όλων αυτών των παρουσιάσεων θα είναι να παρουσιασθούν τα τελευταία δεδομένα που αφορούν τις ρευματικές – μυοσκελετικές παθήσεις στην αυγή της νέας δεκαετίας (2020-30).
Συνολικά, οι παρουσιάσεις αυτές θα αφορούν την σύγχρονη γνώση σχετικά με τους βασικούς μηχανισμούς που εμπλέκονται στην παθογένεια (που τελικά καθορίζουν και τους θεραπευτικούς στόχους των παλαιότερων και νεότερων θεραπειών) καθώς και την κλινική εικόνα, την επιδημιολογία, τις εργαστηριακές και απεικονιστικές τεχνικές διάγνωσης και παρακολούθησης καθώς και την θεραπευτική αντιμετώπιση των ρευματικών – μυοσκελετικών παθήσεων.
Όπως πάντα, οι Ομιλητές και τα Προεδρεία που θα αναλάβουν αυτό το δύσκολο έργο της Συνεχιζόμενης Ιατρικής Εκπαίδευσης, θα απαρτισθεί από Έλληνες και Ξένους Ομιλητές και Ομιλήτριες που διαθέτουν την απαραίτηση ερευνητική και κλινική εμπειρία στα συγκεκριμένα αντικείμενα καθώς και την ικανότητα της αμερόληπτης και αντικειμενικής μετάδοσης των καίριων μηνυμάτων στους συμμετέχοντες.
Επιπλέον, όπως κάθε 2 χρόνια, το Πανελλήνιο Συνέδριο δίνει την δυνατότητα για την παρουσίαση πρωτότυπων ερευνητικών εργασιών από Έλληνες ερευνητές (ιδιαίτερα τους νεότερους) που ασχολούνται με τις ρευματικές – μυοσκελετικές παθήσεις. Πρέπει να τονισθεί ότι ένα μεγάλο μέρος των ερευνητικών αυτών εργασιών, χρηματοδοτούνται από την ΕΡΕ-ΕΠΕΡΕ μέσω των Ερευνητικών Πρωτοκόλλων και Υποτροφιών, που προκηρύσσονται σύμφωνα με τους Εσωτερικούς Κανονισμούς της Εταιρείας, κάθε 2 χρόνια. Οι πόροι για την χρηματοδότηση αυτών των ερευνητικών προσπαθειών προέρχονται διαχρονικά σχεδόν εξ ολοκλήρου από τα έσοδα Επιστημονικών Εκδηλώσεων όπως το Πανελλήνιο Συνέδριο. Έτσι η ΕΡΕ-ΕΠΕΡΕ πιστεύουμε ότι επενδύει με τον καλύτερο τρόπο στην παραγωγή νέας γνώσης που αφορά τις ρευματικές-μυοσκελετικές παθήσεις στον τόπο μας.
Το ΔΣ της ΕΡΕ-ΕΠΕΡΕ και εγώ προσωπικά σας προσκαλούμε να συμμετάσχετε ενεργά στο 27ο Πανελλήνιο Συνέδριο Ρευματολογίας που θα τιμήσει τα 60 Χρόνια της ΕΡΕ-ΕΠΕΡΕ στη χώρα μας και θα χαράξει τον δρόμο που θα ακολουθήσουμε τα επόμενα χρόνια.

Με εκτίμηση,

Δημήτριος Βασιλόπουλος
Πρόεδρος ΔΣ ΕΡΕ-ΕΠΕΡΕ

9ο Πανελλήνιο Συνέδριο Ελληνικής Εταιρείας Αθηροσκλήρωσης
2020-12-03 - 2020-12-05
Tο 9ο Πανελλήνιο Συνέδριο της Ελληνικής Εταιρείας Αθηροσκλήρωσης θα πραγματοποιηθεί στις 3 – 5 Δεκεμβρίου 2020.
Το συνέδριο θα πραγματοποιηθεί με υβριδικό τρόπο. Φυσική παρουσία προκαθορισμένου αριθμού συνέδρων στο ξενοδοχείο Divani Caravel, αλλά και ταυτόχρονη μετάδοση (live streaming) για τους λοιπούς εγεγραμμένους συνέδρους.
Η διοργάνωση του συνεδρίου θα πραγματοποιηθεί σύμφωνα με τα υγειονομικά πρωτόκολλα για τη διεξαγωγή συνεδρίων. Σε περίπτωση που για επιδημιολογικού λόγους επιβληθεί από την Πολιτεία απαγόρευση με φυσική παρουσία, το συνέδριο θα πραγματοποιηθεί μόνο διαδικτυακά.

Xορηγούνται 22 μόρια Συνεχιζόμενης Ιατρικής Εκπαίδευσης (CME-CPD credits).

Επισκεφθείτε το επίσημο website του Συνεδρίου

On Line Εγγραφή

Social Media

Like us on Facebook
Follow us on Twitter
Follow us on Linkedin

20ο Πανελλήνιο Συνέδριο της Ελληνικής Εταιρείας Υπέρτασης
2020-11-19 - 2020-11-21
Αγαπητοί και αγαπητές συνάδελφοι,
Με χαρά σας προσκαλούμε να συμμετάσχετε στο 20ο Πανελλήνιο Συνέδριο της Ελληνικής Εταιρείας Υπέρτασης που θα διεξαχθεί στις 19-21 Νοεμβρίου 2020 διαδικτυακά λόγω των έκτακτων υγειονομικών μέτρων που ισχύουν στη χώρα μας μετά την πανδημία COVID-19. Η Ελληνική Εταιρεία Υπέρτασης δραστηριοποιείται στον ιατρικό επιστημονικό χώρο για τρείς δεκαετίες και πλέον και έχει συμβάλλει σημαντικά, τόσο στην ενημέρωση, όσο και στην εκπαίδευση των Ελλήνων γιατρών.
Η αρτηριακή υπέρταση παραμένει ένα τεράστιο πρόβλημα δημόσιας υγείας και παρουσιάζει συχνά προβλήματα στη διάγνωση, την αξιολόγηση και τη θεραπεία της. Αφορά ένα μεγάλο μέρος του ενήλικου πληθυσμού (30-40%) και πάνω από 50% των ατόμων της τρίτης ηλικίας. Από πρόσφατα δεδομένα φαίνεται ότι, δυστυχώς στη χώρα μας 4 στους 10 ασθενείς είναι αδιάγνωστοι και 8 στους 10 αρρύθμιστοι. ̈Έτσι λοιπόν η υπέρταση συνεχίζει να αποτελεί κυρίαρχο παράγοντα κινδύνου για τα καρδιαγγειακά νοσήματα.
Το 20ο Πανελλήνιο Συνέδριο της Ελληνικής Εταιρείας Υπέρτασης απευθύνεται σε γιατρούς όλων των ειδικοτήτων που ασχολούνται με τη διάγνωση και θεραπεία των υπερτασικών ασθενών και την πρόληψη των καρδιαγγειακών νοσημάτων. Το εκπαιδευτικό πρόγραμμα έχει στόχο τη μετάδοση των σύγχρονων θεωρητικών αλλά κυρίως των πρακτικών γνώσεων για την υπέρταση και τις σχετιζόμενες καταστάσεις και περιλαμβάνει διαλέξεις, συζητήσεις με ειδικούς, παρουσίαση περιπτώσεων, προφορικές και αναρτημένες ανακοινώσεις και δορυφορικές διαλέξεις και τραπέζια. Συμμετέχουν πάνω από 50 διακεκριμένοι ειδικοί επιστήμονες από τη χώρα μας αλλά και από το εξωτερικό. Όπως κάθε χρόνο, προσδοκούμε τη συμμετοχή πάνω από 500 γιατρών από όλη την Ελλάδα.
Ευελπιστούμε το πρόγραμμα του συνεδρίου να ικανοποιήσει τις απαιτήσεις σας και να συμβάλει στη σύγχρονη και αποτελεσματικότερη αντιμετώπιση της αρτηριακής υπέρτασης στη χώρα μας.
Με συναδελφικούς χαιρετισμούς
Ο Πρόεδρος του ΔΣ της Ελληνικής Εταιρείας Υπέρτασης
Παντελής Ζεμπεκάκης
Καθηγητής Παθολογίας

5ο Πανελλήνιο Συνέδριο Αναζωογόνησης και Αντιμετώπισης Επείγοντος Περιστατικού
2020-10-08 - 2020-10-10
Χαιρετισμός Προέδρου
Αγαπητές και αγαπητοί συνάδελφοι,
Με ιδιαίτερη χαρά σας προσκαλούμε στο 5ο Πανελλήνιο Συνέδριο Αναζωογόνησης και Αντιμετώπισης Επείγοντος Περιστατικού με θέμα «Η αναζωογόνηση συναντά όλες τις ειδικότητες», που οργανώνει η Ελληνική Εταιρεία Καρδιοαναπνευστικής Αναζωογόνησης και θα πραγματοποιηθεί στην Αθήνα, στο ξενοδοχείο ΤΙΤΑΝΙΑ, στις 8-10 Οκτωβρίου 2020.
Η φετινή επιλογή των θεμάτων έγινε με γνώμονα τη διαρκώς αυξανόμενη ανάγκη για διάχυση των νεότερων και επιστημονικά τεκμηριωμένων εξελίξεων στο χώρο της Αναζωογόνησης και της Αντιμετώπισης του Επείγοντος Περιστατικού σε όλες τις ειδικότητες. Στόχος μας είναι να αναδείξουμε την ανάγκη της διεπιστημονικής προσέγγισης και τη σημασία της συνεργασίας και της ομαδικότητας στην αποτελεσματική αντιμετώπιση των βαρέως πασχόντων ασθενών μας.
Εξαρχής έχει καταβληθεί σημαντική προσπάθεια ώστε το Συνέδριο να κοσμηθεί με την παρουσία σημαντικών επιστημόνων, που είναι οι πλέον ειδικοί στον τομέα τους, καταξιωμένοι ομιλητές και δάσκαλοι. Η καθιερωμένη πλέον οργάνωση Κλινικών Φροντιστηρίων θα περιλαμβάνει ένα μεγάλο φάσμα δεξιοτήτων, που είναι απαραίτητες στην καθημερινή κλινική πρακτική. Παράλληλα προσβλέπουμε στην παρουσίαση της δικής σας κλινικής και ερευνητικής εμπειρίας που θα αποτελέσει έναυσμα για γόνιμο διάλογο και εξαγωγή χρήσιμων συμπερασμάτων.
Είμαστε βέβαιοι πως με την ενεργό συμμετοχή σας στις εργασίες του Συνεδρίου θα έχουμε όλοι την ευκαιρία να δημιουργήσουμε νέους συνεργάτες και φίλους, ώστε τελικά η ΕΕΚΑΑ να προχωρήσει ανανεωμένη, κερδίζοντας από την εμπειρία των παλαιότερων και το δυναμισμό των νεότερων συναδέλφων.
Εκ μέρους της Οργανωτικής και Επιστημονικής Επιτροπής,
Η Πρόεδρος του Συνεδρίου
Μαραθιά Αικατερίνη
Διευθύντρια Καρδιοχειρουργικής ΜΕΘ
Ωνασείου Καρδιοχειρουργικού Κέντρου

Πανευρωπαϊκό Συνέδριο EuGMS ΑΘΗΝΑ 2020 (Μέγαρο Μουσικής Αθηνών, 7-9 Οκτωβρίου 2020)
2020-10-07 - 2020-10-09
Welcome to the 16th International Congress of the EuGMS!
Join one of the most influential academic conferences on Geriatrics
CLICK HERE to discover the Scientific Program

Πανευρωπαϊκό Συνέδριο EuGMS ΑΘΗΝΑ 2020 στο Μέγαρο Μουσικής Αθηνών, 7-9 Οκτωβρίου 2020

Το ποσό της εγγραφης ελληνων ιατρων και επαγγελματιών υγείας στο συνεδριο EuGMS ΑΘΗΝΑ 2020 οριστηκε στα 250 ευρω early bird και 100 ευρω για φοιτητες
Οι προθεσμίες έχουν ανακοινωθεί στο Newsletter παρακάτω και ειναι: 2 Μαρτίου για SUBMITTED SYMPOSIA και 15 Μαίου για ABSTRACT SUBMISSION

Θα δοθούν 50 υποτροφίες για καλύτερη προφορική και αναρτημένη ανακοίνωση

Για περισσότερες πληροφορίες επισκεφθείτε την επίσημη ιστοσελίδα https://www.hcgm.gr/eugms-athens-2020

Επιστημονική Διαδικτυακή Εκδήλωση: Σακχαρώδης Διαβήτης. Νεότερες πρακτικές οδηγίες, Αλεξανδρούπολη
2020-10-07
Επιστημονική Διαδικτυακή Εκδήλωση: Σακχαρώδης Διαβήτης: Νεότερες πρακτικές οδηγίες – 07/10/2020
Διαβητολογικό Κέντρο Β΄ Πανεπιστημιακής Παθολογικής Κλινικής ΔΠΘ
Ξενοδοχείο Ramada Plaza by Wyndham Thraki – Αλεξανδρούπολη

Επιστημονική Ημερίδα: Σακχαρώδης Διαβήτης Τύπου 2
2020-10-03
Επιστημονική Ημερίδα: Σακχαρώδης Διαβήτης Τύπου 2 – Κλινικές εφαρμογές στην Πρωτοβάθμια φροντίδα υγείας.

Διαβητολογικό Κέντρο Β’ Παθολογικής Κλινικής του ΔΠΘ
Κέντρο Υγείας Ορεστιάδας
Υπό την αιγίδα της Ελληνικής Διαβητολογικής Εταιρείας (ΕΔΕ) και του Ιατρικού Τμήματος ΔΠΘ του Ιατρικού Συλλόγου Έβρου

18ο Πανελλήνιο Διαβητολογικό Συνέδριο (Hilton, 16-19 Σεπτεμβρίου 2020)
2020-09-16 - 2020-09-19
Επισκεφθείτε την Ψηφιακή Πλατφορμα του 18ου Πανελλήνιου Διαβητολογικού, με όλο το βιντεοσκοπημένο υλικό.

Αγαπητές και αγαπητοί συνάδελφοι και φίλοι,
Ο σακχαρώδης διαβήτης (ΣΔ) εξακολουθεί να αποτελεί τη μάστιγα της εποχής μας, με συνεχώς αυξανόμενη τάση σε όλες τις χώρες του κόσμου. Το 2017, η Διεθνής Ομοσπονδία Διαβήτη (IDF) υπολόγισε το σύνολο των ατόμων με ΣΔ τύπου 2 (ΣΔτ2) στον πλανήτη στα 425 εκατομμύρια (με προοπτική να φτάσει στα 693 εκατομμύρια το 2045), με τα 2/3 των ατόμων αυτών να είναι σε παραγωγικές ηλικίες. Για την αύξηση αυτή ευθύνεται ο σύγχρονος τρόπος ζωής με την παχυσαρκία, την έλλειψη άσκησης, το χρόνιο stress και τη μόλυνση του περιβάλλοντος. Αυξητική πορεία πάνω από 3% κάθε χρόνο εμφανίζει και ο ΣΔτ1. Εξαιρετικά ανησυχητικό είναι επίσης το γεγονός της αυξανόμενης εμφάνισης παχυσαρκίας και ΣΔτ2 σε παιδιά και εφήβους. Σε δημοσίευση στο περιοδικό «Lancet» τον Ιούνιο 2018 που εξέτασε τον σχετικό κίνδυνο και τις αιτίες θανάτου τα τελευταία 20 χρόνια στις ΗΠΑ, απεδείχθη ότι παρά την αύξηση του ΣΔτ2 ο οποίος τριπλασιάσθηκε, δεν παρατηρήθηκε ανάλογη αύξηση των θανάτων κυρίως λόγω μείωσης των καρδιαγγειακών επιπλοκών (εμφράγματα και εγκεφαλικά επεισόδια). Αυτό είναι εντυπωσιακό και οφείλεται στις σημαντικές εξελίξεις στην πρόληψη και θεραπεία της νόσου τα τελευταία λίγα χρόνια. Εκτός από τη θεραπεία της υπεργλυκαιμίας, σημαντικά βήματα έχουν γίνει και στην αντιμετώπιση της υπέρτασης και της δυσλιπιδαιμίας, οι οποίες κατά κανόνα συνοδεύουν τον ΣΔτ2 και συμβάλουν στην ανάπτυξη επιπλοκών, κυρίως από την καρδιά και τα αγγεία. Με τις τελευταίες κατευθυντήριες της Αμερικανικής και Ευρωπαϊκής Διαβητολογικής Εταιρείας (ADA/ΕASD) και της Ελληνικής Διαβητολογικής Εταιρείας, γίνεται για πρώτη φορά σαφής εξατομίκευση των θεραπευτικών χειρισμών στον ΣΔ, με προτάσεις για συγκεκριμένους συνδυασμούς φαρμάκων ανάλογα με την περίπτωση αλλά και την ύπαρξη συνοσηροτήτων (κυρίως από το καρδιαγγειακό σύστημα και τους νεφρούς).
Είναι σαφές ότι ο ΣΔ είναι πολύπλοκο συστηματικό νόσημα και δεν αφορά μόνο τη διαταραχή του μεταβολισμού της γλυκόζης, αλλά το σύνολο του κυτταρικού μεταβολισμού σε όλους ανεξαιρέτως τους ιστούς. Στην πορεία εξέλιξης της νόσου δημιουργούνται συνοσηρότητες από όλα τα συστήματα (καρδιαγγειακό, νευρικό, πεπτικό, νεφρούς, δέρμα, ακόμα και από την ψυχική σφαίρα) ως αποτέλεσμα της χρόνιας υπεργλυκαιμίας-δυσλιπιδαιμίας και των χρόνιων επιπλοκών, γεγονός το οποίο καθιστά επιβεβλημένη την άριστη μεταβολική ρύθμιση σε όλες τις παραμέτρους. Στην επίτευξη αυτού του στόχου έχει συμβάλει αποφασιστικά η κυκλοφορία πρωτοπόρων φαρμάκων (νέες βασικές ινσουλίνες, αναστολείς SGLT2, αγωνιστές υποδοχέων GLP-1), οι συνδυασμοί των οποίων προσφέρουν ευελιξία και αποτελεσματικότητα στις θεραπευτικές επιλογές.
Απ’ την άλλη μεριά, η έκρηξη στον τομέα της τεχνολογίας τα τελευταία χρόνια και η εφαρμογή της στο πεδίο του ΣΔ (αντλίες ινσουλίνης νέας γενιάς, τεχνητό πάγκρεας, σύγχρονες συσκευές αυτομέτρησης της γλυκόζης στο αίμα, συσκευές συνεχούς καταγραφής) έχει αυξήσει τις δυνατότητες εντατικοποίησης της ρύθμισης.
Στόχος του επόμενου Πανελληνίου Συνεδρίου της ΕΔΕ είναι να συνδυάσει αρμονικά τα νεότερα επιστημονικά δεδομένα με την κλινική πρακτική, σε μια προσπάθεια να καλυφθεί όλο το φάσμα της παθοφυσιολογίας, της πρόληψης, της θεραπείας και της παρακολούθησης του ΣΔ και των επιπλοκών του. Την υλοποίηση αυτού του στόχου θα αναλάβουν έγκριτοι Έλληνες και ξένοι ομιλητές ενώ θα δοθεί, όπως πάντα, η δυνατότητα σε συναδέλφους να παρουσιάσουν δείγματα της τρέχουσας ερευνητικής τους προσπάθειας.
Το επόμενο Πανελλήνιο Συνέδριο της ΕΔΕ είναι επετειακό. Η Ελληνική Διαβητολογική Εταιρεία επί 45 χρόνια υπηρετεί με συνέπεια όλες τις διαχρονικές επιστημονικές αξίες, ήτοι γνώση, εμπειρία, έρευνα, εκπαίδευση, γεγονός το οποίο την κατατάσσει (ιστορικά πλέον) σε σημαντικότατο θεσμικό παράγοντα της ιατρικής κοινότητας, και ειδικότερα της διαβητολογίας στη χώρα μας.
Με αυτό τον οραματισμό, σας προσκαλούμε στην Αθήνα 16-19 Σεπτεμβρίου 2020 στο 18ο Πανελλήνιο Συνέδριο της Ελληνικής Διαβητολογικής Εταιρείας, το οποίο απευθύνεται σε όλους τους επαγγελματίες υγείας αλλά και φοιτητές από όλο το φάσμα των επιστημών υγείας. Θα αποτελέσει για όλους εμάς ιδιαίτερη τιμή και χαρά η παρουσία και η ενεργός συμμετοχή σας, ώστε να μοιραστούμε τη σύγχρονη διεθνή γνώση και να ανταλλάξουμε απόψεις σε αυτό το ιδιαίτερα πολύπλοκο νόσημα, με το οποίο ασχολείται εντατικά όλη η διεθνής επιστημονική κοινότητα.

Ο Πρόεδρος της Ελληνικής Διαβητολογικής Εταιρείας
Καθηγητής Γεώργιος Δ. Δημητριάδης
